जनमंथन, जालोर। यूपी सीएम योगी आदित्यनाथ ने हिन्दू समाज से आह्वान किया है कि वे छोटी दीपावली पर भगवान राम के नाम का दीपक जलाएं। योगी ने राम मंदिर को लेकर कहा है कि छोटी दिवाली पर ऐसा आयोजन होगा जिसका अद्भुत नजारा पूरी दुनिया देखेगी। योगी आदित्यनाथ ने कहा कि छोटी दिवाली पर भगवान राम का दीपक जलाकर शुभ कार्य का आगाज करेंगे। उन्होंने कहा कि वे 6 नवंबर को वे अयोध्या जाएंगे जहां देश की सबसे बडी दिवाली मनाई जाएगी। राजस्थान के जालौर जिले के मलकेश्वर मठ में आयोजित एक धर्म सभा में योगी ने कहा कि छोटी दिवाली के दिन सभी सनातनी राम नाम का दीपक जलाएं ताकि भविष्य मे होने वाले कार्यों में विघ्न न पड़े।